IND vs ENG 3RD ODI: रूट-मोर्गन की नाबाद पारी, इंग्‍लैंड ने 8 विकेट की जीत के साथ सीरीज पर किया कब्‍जा, IND vs ENG 3RD ODI: India vs England, 3rd ODI LIVE India tour of England, 2018, Headingley, Leeds – NDTV Sports\nमध्‍यक्रम के बल्‍लेबाज जो रूट (100 रन, 120 गेंद,10 चौके ) और कप्‍तान इयोन मोर्गन (88 रन, 108 गेंद, नौ चौके और एक छक्‍का ) की शानदार पारियों और दोनों के बीच हुई 186 रन की अविजित साझेदारी की बदौलत इंग्‍लैंड ने आज यहां तीसरे वनडे मैच में टीम इंडिया को बेहद आसानी से 8 विकेट से हरा दिया. इस जीत के साथ ही इयोन मोर्गन की टीम ने तीन वनडे की सीरीज 2-1 से अपने नाम कर ली.\nUpdated: November 04, 2018 04:44 PM IST\nमैच में जो रूट और इयाेन मोर्गन ने तीसरे विकेट के लिए 186 रन की अविजित साझेदारी की\n257 का लक्ष्‍य 44.3 ओवर में दो विकेट खोकर हासिल किया\nरूट 100 व मोर्गन 88 रन बनाकर नाबाद रहे, सीरीज 2-1 से जीती\nटीम इंडिया ने 50 ओवर में बनाए थे 8 विकेट पर 258 रन\nमध्‍यक्रम के बल्‍लेबाज जो रूट (100 रन, 120 गेंद,10 चौके ) और कप्‍तान इयोन मोर्गन (88 रन, 108 गेंद, नौ चौके और एक छक्‍का ) की शानदार पारियों और दोनों के बीच हुई 186 रन की अविजित साझेदारी की बदौलत इंग्‍लैंड ने आज यहां तीसरे वनडे मैच में टीम इंडिया को बेहद आसानी से 8 विकेट से हरा दिया. इस जीत के साथ ही इयोन मोर्गन की टीम ने तीन वनडे की सीरीज 2-1 से अपने नाम कर ली. रूट ने इससे पहले, सीरीज के दूसरे वनडे में भी शतक बनाया था. आज के मैच में विराट की टीम, इंग्‍लैंड के स्‍तर से बेहद दूर नजर आई. बल्‍लेबाजी, गेंदबाजी और फील्डिंग, तीनों ही क्षेत्रों में उसने मुंह की खाई. लीड्स मैदान पर इंग्‍लैंड के आमंत्रण पर पहले बैटिंग करते हुए टीम इंडिया ने 50 ओवर में 8 विकेट पर 256 रन बनाए. कप्‍तान कोहली ने सर्वाधिक 71 रन की पारी खेली. टीम इंडिया के इस स्‍कोर को उसके गेंदबाज डिफेंड नहीं कर पाए. रही-सही कसर कमजोर फील्डिंग ने पूरी कर दी. रूट के शतक की बदौलत इंग्‍लैंड टीम ने 33 गेंद शेष रहते मात्र दो विकेट खोकर लक्ष्‍य हासिल कर लिया. टीम इंडिया को आज अपने दो प्रमुख गेंदबाजों कुलदीप यादव और भुवनेश्‍वर कुमार से अच्‍छे प्रदर्शन की उम्‍मीद थी, लेकिन ये दोनों बेहद महंगे साबित हुए. तीन विकेट लेने वाले आदिल राशिद मैन ऑफ द मैच और नाबाद शतक जमाने वाले जो रूट मैन ऑफ द सीरीज रहे.\nइंग्‍लैंड की पारी: खूब खेले जो रूट और मोर्गन\nभारत के 256 रन के जवाब में इंग्‍लैंड की पारी जेम्‍स विंस और जॉनी बेयरस्‍टॉ ने शुरू की. भुवनेश्‍वर के पहले ओवर की पहली ही गेंद पर विंस ने चौका लगाया. ओवर में5रन बने. तीसरे ओवर में बेयरस्‍टॉ ने भुवी को चार चौके लगाते हुए स्‍कोर को गति दी. ओवर में 16 रन बने. तीन ओवर में ही स्‍कोर छलांग लगाकर 23 रन तक पहुंच गया था.चौथे ओवर में हार्दिक को कहर बरपा रहे बेयरस्‍टॉ ने तीन चौके जमा दिए. बेयरस्‍टॉ की बैटिंग शबाब पर थी. पांचवें ओवर में शारदुल को गेंदबाजी पर लाया गया. उन्‍होंने अपने पहले ही ओवर में बेयरस्‍टॉ (30 रन, 13 गेंद, सात चौके) को रैना से झिलवा दिया. पांच ओवर के बाद स्‍कोर एक विकेट पर 43 रन था.सातवें ओवर में इंग्‍लैंड का स्‍कोर 50 रन के पार पहुंच गया था.चहल के पहले अहौर पाराी के 10वें ओवर में भारत को दूसरी सफलता हाथ लगी जब जेम्‍स विंस (27 रन, 27 गेंद, पांच चौके ) हार्दिक और धोनी के कांबिनेशन के कारण रन आउट हो गए.10 ओवर के बाद इंग्‍लैंड का स्‍कोर दो विकेट खोकर 78 रन था.11वें ओवर में विराट अपने ट्रंप कार्ड कुलदीप यादव को आक्रमण पर लेकर आए, उनके ओवर में रूट के चौके सहित6रन बने.इंग्‍लैंड के 100 रन 14.4 ओवर में पूरे हुए.विकेट की तलाश में 19वें ओवर में सुरेश रैना को आक्रमण पर लाया गया. उनके ओवर में मोर्गन के चौके सहित6रन बने. इंग्‍लैंड के रूट फिर शानदार पारी खेल रहे थे.20 ओवर के बाद इंग्‍लैंड का स्‍कोर दो विकेट खोकर 121 रन था.कुलदीप यादव के नहीं चलने और भुवी के बेहद महंगे साबित होने से भारतीय गेंदबाजी साधारण नजर आ रही थी. रही सही कसर खराब क्षेत्ररक्षण ने पूरी कर दी थी.25वें ओवर में जो रूट ने कुलदीप को चौका लगाकर अर्धशतक पूरा किया, इस दौरान 60 गेंदों पर सात चौके लगाए. इसी ओवर में इंग्‍लैंड के 150 रन पूरे हुए.25 ओवर के बाद इंग्‍लैंड का स्‍कोर दो विकेट खोकर 152 रन था.\nइंग्‍लैंड की जोरदार बैटिंग के कारण मैच एकतरफा होता जा रहा था. 28वें ओवर में मोर्गन ने भी अर्धशतक पूरा किया, इस दौरान उन्‍होंने 58 गेंदों का सामना करते हुए सात चौके लगाए.रूट-मोर्गन के बीच 100 रन की साझेदारी भी पूरी हुई.30वें ओवर में रूट को उस समय जीवनदान मिला जब शारदुल की गेंद पर धोनी कैच नहीं पकड़ पाए.30 ओवर के बाद इंग्‍लैंड का स्‍कोर दो विकेट खोकर 181 रन था.इंग्‍लैंड के 200 रन 34.1 ओवर में पूरे हुए. इंग्‍लैंड की टीम मजबूती से लक्ष्‍य की ओर बढ़ रही थी.35वें ओवर में चहल की गेंद पर धोनी ने रूट को स्‍टंप कर दिया था लेकिन यह गेंद नोबॉल निकली और रूट बच गए. चहल के इस ओवर में 15 रन बने.इंग्‍लैंड ने 44.3 ओवर में दो विकेट खोकर लक्ष्‍य हासिल कर लिया और इस जीत के साथ ही सीरीज 2-1 से अपने नाम कर ली.\nविकेट पतन: 43-1 (बेयरस्‍टॉ, 4.4), 74-2 (विंस, 9.1)\nभारतीय पारी: लड़खड़ाते हुए 256 रन तक पहुंची टीम\nइंग्‍लैंड के आमंत्रण पर पहले बैटिंग करने उतरी भारतीय टीम को रोहित शर्मा और शिखर धवन ने धीमी शुरुआत दी. पारी का पहला ओवर मेडन रहा. वुड की ओर से फेंके गए पारी के तीसरे ओवर में धवन ने पारी ने दो चौके लगाए.5ओवर के बाद टीम इंडिया का स्‍कोर बिना विकेट खोए 12 रन था.छठे ओवर में डेविड विली इंग्‍लैंड के लिए पहली कामयाबी लेकर आए, उन्‍होंने रोहित शर्मा को (2 रन) को बैकवर्ड स्‍क्‍वेयर लेग पर मार्क वुड से कैच कराया. नए बल्‍लेबाज विराट कोहली ने पहली ही गेंद पर चौका लगाकर खाता खोला. एक विकेट जल्‍द गिरने से भारतीय टीम का स्‍कोर धीमी गति से बढ़ रहा था.10 ओवर के बाद टीम इंडिया का स्‍कोर एक विकेट खोकर 32 रन था.पारी के 13वें ओवर में धवन ने प्‍लंकेट को लगातार तीन चौके लगाते हुए भारतीय फैंस को जश्‍न मनाने का मौका दिया. इस ओवर में 15 रन बने और टीम इंडिया का स्‍कोर 50 रन के पार पहुंचा.धवन ने पारी के 15वें ओवर में भी उन्‍होंने बेन स्‍टोक्‍स का चौका लगाया.15 ओवर के बाद टीम इंडिया का स्‍कोर एक विकेट खोकर 67 रन था.17वें ओवर में कप्‍तान कोहली ने स्‍टोक्‍स को दो चौके जमाए. धवन और कोहली की जोड़ी जब विकेट पर सेट हो गई थी तभी धवन (44 रन, 49 गेंद, सात चौके) मोईन अली के ओवर में रन आउट हो गए.टीम इंडिया के 100 रन 19.5 ओवर में पूरे हुए. कप्‍तान कोहली अर्धशतक की ओर बढ़ रहे थे. पारी के 24वें ओवर में उन्‍होंने प्‍लंकेट को चौका लगाकर अर्धशतक पूरा किया. उन्‍होंने वनडे करियर का अपना 48वां अर्धशतक 55 गेंदों पर छह चौकों की मदद से पूरा हुआ. भारतीय फैंस अभी कोहली के 50 रन का जश्‍न ठीक से मना भी नहीं पाए थे कि दिनेश कार्तिक का विकेट गिर गया. उन्‍हें आदिल राशिद ने 21 रन (22 गेंद, तीन चौके) के निजी स्‍कोर पर बोल्‍ड किया. कार्तिक की जगह धोनी बैटिंग के लिए आए. 25 ओवर के बाद टीम इंडिया का स्‍कोर दो विकेट खोकर 128 रन था.\nपारी का 26वां ओवर मोईन ने फेंका जिसमें चार रन बने. राशिद की ओर से फेंके गए 27वें ओवर में कोहली के चौके सहित9रन बने.टीम इंडिया के 150 रन 29.2 ओवर में धोनी के चौके की मदद से पूरे हुए. पारी के 31वें ओवर में विराट कोहली (71 रन, 72 गेंद, आठ चौके) आदिल राशिद की गेंद पर बोल्‍ड हो गए. नए बल्‍लेबाज रैना ने निराश किया और 1 रन बनाकर वे आदिल राशिद की गेंद पर रूट को कैच थमा बैठे. राशिद का यह तीसरा विकेट रहा. अगले ओवर में अम्‍पायर ने धोनी को मोईन की गेंद पर एलबीडब्‍ल्‍यू आउट दे दिया था लेकिन रिव्‍यू लेकर वे बचने में सफल रहे.35 ओवर के बाद टीम इंडिया का स्‍कोर पांच विकेट खोकर 176 रन था.आदिल राशिद ने अपने 10 ओवर के स्‍पैल में 49 रन देकर तीन विकेट लिए.39वें ओवर में हार्दिक पंड्या (21) मार्क वुड की गेंद पर विकेटकीपर जोस बटलर को कैच थमा बैठे. 40 ओवर के पहले ही छह विकेट गंवाकर टीम इंडिया मुश्किल में दिख रही थी.40 ओवर के बाद टीम इंडिया का स्‍कोर छह विकेट खोकर 196 रन था.टीम इंडिया के 200 रन मंथर गति से 41.3 ओवर में पूरे हुए.45 ओवर के बाद टीम इंडिया का स्‍कोर छह विकेट खोकर 217 रन था.टीम इंडिया के 200 रन मंथर गति से 41.3 ओवर में पूरे हुए. धोनी आखिरकार धीमे 42 रन (66 गेंद, चार चौके) बनाकर विली की गेंद पर बटलर के हाथों कैच आउट हुए.पारी के 49वें ओवर में शारदुल ने बेन स्‍टोक्‍स को दो छक्‍के जमाए. मजे की बात यह है कि मैच में भारत के पहले छक्‍के रहे. ओवर में 17 रन बने और भारत का स्‍कोर 250 के पार जा पहुंचा. 50 ओवर के बाद स्‍कोर 8 विकेट पर 256 रन रहा. आखिरी गेंद पर भुवनेश्‍वर 35 गेंदों पर 21 रन (एक चौका) बनाकर विली की गेंद पर आउट हुए. शारदुल 13 गेंदों पर 22 रन (दो छक्‍के) बनाकर नाबाद रहे. इंग्‍लैंड के आदिल राशिद और डेविड विली ने तीन-तीन विकेट लिए.\nविकेट पतन:13-1 (रोहित, 5.4), 84-2 (धवन, 17.4), 125-3 (कार्तिक, 24.2), 156-4 (कोहली, 30.1), 158-5 (रैना, 30.6), 194-6 (पंड्या, 38.2), 221-7 (धोनी, 45.5), 256-8 (भुवनेश्‍वर, 49.6)\nयह भी पढ़ें: कोहली की एक और विराट उपलब्धि, लॉयड और पोन्टिंग के बराबर पहुंचे\nभारतीय टीम ने मैच में तीन बदलाव किए. केएल राहुल की जगह दिनेश कार्तिक, उमेश यादव की जगह शारदुल ठाकुर और सिद्धार्थ कौल के स्‍थान पर भुवनेश्‍वर कुमार को प्‍लेइंग इलेवन में जगह दी गई. इंग्‍लैंड ने जेसन रॉय की जगह जेम्‍स विंस को प्‍लेइंग इलेवन में स्‍थान दिया.\nभारत : विराट कोहली (कप्तान), शिखर धवन, रोहित शर्मा, सुरेश रैना, दिनेश कार्तिक, महेंद्र सिंह धोनी (विकेटकीपर) , हार्दिक पंड्या, कुलदीप यादव, शारदुल ठाकुर, युजवेंद्र चहल और भुवनेश्वर कुमार.\nइंग्लैंड : इयोन मोर्गन (कप्तान), जेम्स विंस, जॉनी बेयरस्‍टॉ, जो रूट, बेन स्‍टोक्‍स, जोस बटलर, मोइन अली, डेविड विली, आदिल राशिद, लियोम प्लंकेट और मार्क वुड.\nEngland vs India, 1st ODI India Cricket Team Virat Kohli Cricket Cricket


अगर फेंक देते हैं प्याज के छिलके तो रूकिए, जरा जान लीजिए ऐसे होते हैं फायदे\nABC News: भारतीय व्यंजन प्याज के बगैर अधूरे हैं. हमारे यहां सब्जी में प्याज का इस्तेमाल ज्यादातर किया जाता है. प्याज के बिना सब्जी का मजा नहीं आता. आपने देखा होगा कि प्याज के छिलकों को बाहर फेंक दिया जाता है. अगर हम ये कहें कि ये छिलके हमारी स्किन और सेहत के लिए फायदेमंद हैं तो आपको एकदम से यकीन नहीं होगा. हम इस रिपोर्ट में आपको बताएंगे कि प्याज के छिलकों को कैसे इस्तेमाल कर सकते हैं.\n– स्किन एलर्जी से बचने के लिए प्याज के छिलकों को रात भर पानी में भिगोकर रखें और सुबह इस पानी से रोजाना मुंह धोएं. कुछ दिनों में आप ही खुद फर्क महसूस करेंगे.\n– चेहरे पर दाग-धब्बे होने पर आप किसी भी तरह की क्रीम का प्रयोग करने की जगह प्याज के छिलकों का पेस्ट चेहरे पर लगा लें. चेहरे पर प्याज के छिलकों का पेस्ट लगाने से चेहरे के दाग-धब्बे सही हो जाते हैं.\n– प्‍याज के छिलके को भूनकर ग्राइंड कर लें. इस पाउडर का इस्‍तेमाल खाने का जायका बढ़ाने के लिए कर सकते हैं. इससे खाने में हल्‍का सा फ्लेवर आ जाता है.\n– आपका गला खराब हो जाए तो आप प्याज के छिलकों को गर्म पानी में उबालें, फिर इस पानी कोठंडा कर पी लें. गले से संबंधित परेशानियों में प्याज की यह अनोखी चाय बेहद लाभकारी होगी.\n– इसके लिए आपको प्याज के छिलकों को पूरी रात पानी में भिगोकर रखना है और सुबह इस पानी को पीना है. इसका स्वाद आपको जरूर अच्छा नहीं लगेगा, इसलिए आप चाहें तो इसमें शहद या चीनी मिलाकर भी पी सकते हैं. रोजाना इसके सेवन से आपको कुछ दिनों में फर्क जरूर नजर आएगा है.\n– बालों को खूबसूरत बनाने के लिए प्याज के छिलकों का पानी भी इस्तेमाल कर सकती हैं. इससे आपके बाल मुलायम और चमकदार हो जाएंगे.\n– शरीर में एलर्जी हो जाती है जिस वजह से शरीर में खुजली हो जाती है. इसके लिए प्याज का छिलका काफी फायदेमंद रहता है. प्याज के छिलके का पानी अपनी शरीर पर लगा लें और फिर उसे साफ कर लें. करीब दो से तीन के अंदर प्याज के पानी से शरीर को साफ करने से एलर्जी कम होने लगेगी.\nडिस्केलमर- यह जानकारी विभिन्न स्रोतों के जरिए जुटाई गई जानकारी पर आधारित है. हमारा आपसे विनम्र निवेदन है कि किसी भी उपाय को आजमाने से पहले अपने चिकित्सक से अवश्य संपर्क करें. हमारा उद्देश्य आपको जानकारी उपलब्ध कराना मात्र है.\nत्योहारों ने बढ़ाई टेंशन, सख्ती के मूड में सरकार, राज्यों के लिए जारी नई गाइडलाइंस\nABC News: कोरोना के बढ़ते नए मामलों ने केंद्र और राज्य सरकारों को टेंशन में डाल दिया है. त्योहारी सीजन[...]Read...


Gully Boy Movie Review and Rating in Hindi: Ranveer Sing, Alia Bhatt Movie Gully Boy Movie Review, Box Office Collection Report Download Online - रणवीर का जोश और आलिया का खतरनाक प्यार, दिलचस्प है 'गली बॉय' की कहानी - Jansatta\nहरियाणा में चुनाव से पहले बागी हुए पूर्व सीएम, कांग्रेस अध्यक्ष ने कहा- बख्शेंगे नहीं\nGully Boy Movie Review and Rating: रणवीर का जोश और आलिया का खतरनाक प्यार, दिलचस्प है ‘गली बॉय’ की कहानी\nGully Boy Movie Review and Rating: 'गली बॉय' फिल्म की कहानी की बात करें तो रणवीर सिंह ने मुंबई की चॉल में रहने वाले एक लड़के का रोल अदा किया है। जिसका सपना एक कामयाब रैपर बनने का है।\nजनसत्ता ऑनलाइन February 14, 2019 9:23 AM\nरणवीर सिंह और आलिया भट्ट।\nGully Boy Movie Review and Rating: रणवीर सिंह और आलिया भट्ट की फिल्म ‘गली बॉय’ सिनेमाघरों में रिलीज हो चुकी है। जोया अख्तर के निर्देशन में बनी फिल्म में रणवीर और आलिया ने गर्लफ्रेंड और बॉयफ्रेंड का रोल निभाया है। रणवीर सिंह ने अपनी एक्टिंग और जोश से फिल्म में जान फूंक दी है। वहीं आलिया भट्ट ने एक निडर लड़की का किरदार अदा कर रणवीर को बराबरी की टक्कर दी है। फिल्म में आलिया भी मार-धाड़ करते हुए नजर आ रही हैं।\nफिल्म की कहानी की बात करें तो रणवीर सिंह ने मुंबई के चॉल में रहने वाले एक लड़के का रोल अदा किया है। जिसका सपना एक कामयाब रैपर बनने का है। हालांकि उसके घरवाले रैपर बनने के खिलाफ हैं। जिसके कारण वह घरवालों से छिप-छिपकर रैप करता है। जबकि चॉल के दूसरे लड़के उसे रैप करने के लिए चिढ़ाते भी हैं। एक दिन जब इस बात का खुलासा रणवीर के पिता के सामने होता है कि उसका बेटा रैपर बनना चाहता है तो वह नाराज हो जाते हैं। रणवीर सिंह के पिता का मानना है कि एक ड्राइवर का बेटा ड्राइवर ही बनेगा। जिसके बाद रणवीर सिंह ड्राइवर बन जाते हैं, लेकिन वह अपना सपना नहीं मरने देते हैं।\nरणवीर सिंह एक दिन ऐसा रैप बनाते हैं, जिसे सुनकर लोग उनके दीवाने हो जाते हैं। रैप के बोल हैं- ‘अपना टाइम आएगा।’ मेडिकल स्टूडेंट बनीं आलिया भट्ट भी अपने बॉयफ्रेंड को सपना पूरा करने में बखूबी साथ देती हैं। हालांकि बॉयफ्रेंड को लेकर प्रजेसिव नेचर की होने कारण आलिया लड़कियों के साथ मारपीट भी करती नजर आती हैं। कहानी में आलिया और रणवीर के बीच एक खूबसूरत प्रेम-कहानी भी दिखाई गई है। हालांकि बाद में रणवीर सिंह के साथ एक हादसा हो जाता है। जिसके कारण आलिया की भी जिंदगी बदल जाती है। यदि आप भी जानना चाहते हैं कि रणवीर सिंह की लाइफ में क्या हुआ। जिसके कारण बदल गई उसकी जिंदगी? आलिया और रणवीर के रिश्ता को मिल पाता मुकाम या नहीं? जानने के लिए सिनेमाघरों का रुख करना पड़ेगा। फिल्म को जनसत्ता.कॉम की ओर से पांच में से 3.5 स्टार्स दिए गए हैं।\nOru Adaar Love Movie Review: स्कूल की मस्त लाइफ में स्टूडेन्ट्स की ‘लव-स्टोरी’ बयां करती है प्रिया प्रकाश की फिल्म…\nGully Boy Quick Review: रणवीर सिंह ने गली का छोरा बन सिखाया ‘हिप-पॉप’, जानिए कैसी है ‘गली बॉय’\nHimachal Pradesh Rains: 48 घंटे लगातार बारिश से 22 की मौत, 500 लोग फंसे, लाहौल स्पीति-चंबा में बर्फबारी\nArun Jaitley Health LIVE News Updates: अरुण जेटली की हालत नाजुक, नेताओं के एम्स पहुंचने का सिलसिला जारी


Confirm : संजय कपूर ने कराई मलाइका अरोड़ा की फैमिली में एंट्री, फैंस ने की अर्जुन की तारीफ – India Link 24 News\nसाल 2018 में बॉलीवुड में अर्जुन कपूर और मलाइका अरोड़ा के रिश्ते की खबरें चर्चा में रहीं. बीते साल में कई ऐसी खबरें सामने आईं जो इन दोनों के रिश्ते का राज खोलती रहीं लेकिन ऑफिशियली दोनों ने ही इस खबर पर मोहर नहीं लगाई. नए साल के शुरुआत में एक बार फिर से ये कपल खबरों में छाया हुआ. कपूर फैमिली में हुई न्यू ईयर की पार्टी में अर्जुन कपूर और मलाइका अरोड़ा साथ में नजर आए. इस पार्टी की फोटो शेयर करते हुए संजय कपूर ने कैप्शन दिया फैमिली.\nसंजय कपूर के घर हुई न्यू ईयर पार्टी में अर्जुन कपूर और मलाइका के अलावा बॉलीवुड के फेमस डायरेक्टर करण जौहर भी पहुंचे. इस पार्टी की एक फोटो संजय ने अपने इंस्टाग्राम अकाउंट पर शेयर की है. इस फोटो पर फैंस अर्जुन और मलाइका के बारे में बड़े प्यारे और अच्छे कमेंट्स कर रहे हैं.\nएक यूजर ने फोटो पर कमेंट करते हुए लिखा कि मलाइका एक मैच्योर लेडी हैं और वो अर्जुन की बहनें और घर का अच्छे से ख्याल रख सकती हैं. अर्जुन की च्वाइस पर शानदार है. वहीं एक यूजर ने लिखा कि अर्जुन कपूर ने अपनी सौतेली मां को कभी पसंद नहीं किया लेकिन अब वो खुद मलाइका से रिश्ता रख कर क्या साबित करना चाह रहे हैं.\nखैर ये फैंस हैं जो हर बात पर अपनी राय रखते हैं लेकिन हम आपको बता दें कि रितेश सिधवानी की क्रिसमस पार्टी में भी दोनों फैमिली के साथ नजर आए है थे. इतना ही नहीं इन दोनों लव बड्र्स को कई बार साथ स्पॉट किया जा चुका है. खबरों के मुताबिक अर्जुन और मलाइका अगले साल शादी कर सकते हैं. वहीं कुछ खबरों को सच मानें तो दोनों ने मुंबई में एक अपार्टमेंट भी खरीद लिया है.


सैमसंग Galaxy A8+ (2018) रिव्यु: क्या यह हो सकता है OnePlus 5T, Honor View10 और Xiaomi Mi MIX2का विकल्प? | BGR India\nसैमसंग का नया Galaxy A8+ (2018) स्मार्टफोन Galaxy S8 और Note 8 की तरह अच्छी मिड-रेंज में आता है। लेकिन क्या यह अपने प्रतिस्पर्धियों की तुलना में बेहतर विकल्प है?\nPublished: February 2, 2018 5:00 PM IST\nसैमसंग Galaxy A8+ (2018) की कीमत 32,990 रुपए है और यह एक्सक्लूसिवली अमेजन इंडिया पर उपलब्ध है।\nस्मार्टफोन का फ्रंट और बैक पैनल ग्लास डिजाइन से निर्मित है और इसमें ड्यूल फ्रंट कैमरा दिया गया है।\nइसमें IP68 सर्टिफिकेशन फीचर है जो इसे पानी व धूल मिट्टी अवरोधक बनाता है, साथ ही इसमें सैमसंग पे और IP68 तकनीक दी गई है।\nभारतीय स्मार्टफोन बाजार में कुछ डोमिनेटेड नाम चीनी ब्रांड जैसे शाओमी, ऑनर, ओप्पो, विवो और वनप्लस हैं। इन कंपनियों ने अपने स्मार्टफोन के साथ सस्ती और मिड-रेंज सेगमेंट को लक्षित किया है। जबकि सैमसंग, एचटीसी और एलजी कीमत की स्थिति में एक लीडर होने के लिए संघर्ष कर रहे हैं। नए Galaxy A8+ (2018) और इसके 32,990 रुपये के आक्रामक मूल्य के साथ, सैमसंग online-only रणनीति के साथ आगे जा रहा है।\nसैमसंग का उद्देश्य स्मार्टफोन को अपने चीनी प्रतिद्वंद्वियों, OnePlus 5T, ऑनर व्यू 10 और Honor View10 और Xiaomi Mi MIX2से आगे ले जाना है, जो सभी इसी तरह की कीमत पर उपलब्ध हैं। अब, Galaxy A8+ (2018) एक दिलचस्प डिवाइस है क्योंकि यह एक सस्ते पैकेज में प्रीमियम डिजाइन और फीचर्स को पेश करता है। वास्तव में, सैमसंग ने Galaxy S8 और Galaxy Note 8 की तुलना में Galaxy A8+ (2018) में बेहतरीन फीचर्स को जोड़ा है, जो प्रतिस्पर्धा पर थोड़ा सा लाभ देता है।\nडिजाइन: आकर्षक लुक\nअगर आप Galaxy S8 और Galaxy Note 8 के फ्रंट व बैक ग्लास डिजाइन और मेटल फ्रेम के प्रशंसक हैं तो Galaxy A8+ भी आपको बिल्कुल यही अहसास कराएगा। जब आप डिवाइस को देखते हैं तो आप इसे देखते ही wow कहेंगे और बिल्कुल यही प्रतिक्रिया इसे हाथ में लेने पर भी महसूस होगी।\nस्मार्टफोन स्लिक और स्लिम प्रोफाइल का है और हाथ में पकड़ने पर यह बिल्कुल प्रीमियम अहसास कराता है। किंतु जैसा कि सभी ग्लास पैनल फोन में होता है कि उनमें फिसलन होती है ऐसा ही Galaxy A8+ के साथ भी है, ग्लास पैनल होने के कारण यह हाथ से फिसलता है।\nयह भी बता दें कि यह एक फिंगरप्रिंट चुंबक भी है, और आप हर बार smudges को साफ रखने की अधिक संभावना रखते हैं। सैमसंग ने स्मार्टफोन के साथ एक क्लियर केस बंडल दिया है, लेकिन यह अन्यथा स्लिक डिवाइस के लिए थोड़ी मात्रा को कम करता है।\nस्मार्टफोन के फ्रंट में ऐज टू ऐज डिसप्ले दिया गया है, ऊपर और नीचे की पतले बेजल मौजूद हैं। इसमें ambient light sensor, डुअल कैमरा और इयरपीस है, जबकि निचला पैनल क्लिन है। वहीं बैक पैनल में आप कैमरा मॉड्यूल और कैमरे के बिल्कुल नीचे फिंगरप्रिंट सेंसर दिया गया है। वहीं साथ में एक एलईडी फ्लैश मॉड्यूल भी मौजूद है।\nइसमें हाइब्रिड सिम कार्ड ट्रे दिया गया है जिसमें आप सेकेंडरी सिम और माइक्रोएसडी कार्ड एड कर सकते हैं। दाईं ओर उपर आपको वॉल्यूम रॉकर और उसके नीचे प्राइमरी सिम कार्ड स्लॉट का ऑप्शन मिलेगा। वहीं यूएसबी टाइप सी पोर्ट और 3.5एमएम कनेक्टर नीचे दिया गया है और पावर बटन दाईं ओर स्थित है। पिछले A-series स्मार्टफोन की तुलना में इसका स्पीकर ग्रिल डिजाइन को थोड़ा अलग बनाता है।\nमुंबई के एक युवक ने ऑनलाइन आर्डर किया iPhone और डिलीवर हुई एक साबुन की टिकिया\nअब, यदि आप फ्लैगशिप सीरीज पर इनफिनिटी डिसप्ले से प्यार करते हैं, तो वह आपको इस डिवाइस में मिलेगा, लेकिन एक बड़े अंतर के साथ- इसके किनारें फ्लेट हैं न की घुमावदार। घुमावदार किनार वास्तव में अधिक कार्यक्षमता एड नहीं करते, लेकिन केवल स्टाइल को बढ़ा देते हैं।\nइस स्मार्टफोन में 6-इंच के एचडी+ डिसप्ले के साथ 18.5:9 एस्पेक्ट रेशियो दिया गया है। जिसका स्क्रीन रेजल्यूशन 1080×2220पिक्सल है। जिसमें आप गेमिंग, वीडियो सर्फिंग और इंटरनेट पर अपनी पसंदीदा वेबसाइट देखने का आनंद ले सकते हैं। डिसप्ले बड़ा भव्य है, और color reproduction बहुत अच्छा है। इसके अलावा, सूरज की रोशनी में इसे उपयोग करने में कोई परेशानी नहीं हुई।\nसिक्योरिटी: फेस अनलॉक के साथ अपनी उंगली या संघर्ष का उपयोग करें\nफिंगरप्रिंट स्कैनर आज स्मार्टफोन पर मुख्य फीचर? बन गया है, लेकिन एप्पल ने iPhone X पर इसकी जगह फेस रिकॉग्निशन का उपयोग किया। अन्य निर्माता भी इसे एकीकृत करने की तलाश में हैं। वनप्लस ने भी सॉफ्टवेयर आधारित फेस रिकॉग्निशन को शामिल किया है और Oppo, Vivo और LG ने भी इसे अपने स्मार्टफोन्स में पेश किया है। वहीं, अब बारी सैमसंग की है।\nजबकि एप्पल अपने चेहरे को स्कैन करने के लिए एक समर्पित इन्फ्रारेड स्कैनर का उपयोग करता है, जबकि अन्य के पास सॉफ्टवेयर-आधारित कार्यान्वयन है। Galaxy S8 और Galaxy Note 8 में आईरिस स्कैनर हैं, जो कि बहुत सटीक और तेज है। मैंने Galaxy A8+ पर फेस रिकॉग्निशन का इस्तेमाल करने की कोशिश की, लेकिन इसमें तीन प्रमुख प्वाइंट सामने आए, जिनमें से एक यह है कि ये accurate नहीं है।\nमैंने अपना चेहरा चश्मे के बिना रजिस्टर किया, लेकिन जब मैं अपनी चश्मा पहनता हूं, तो यह मुझे पहचानने में विफल रहता है। दूसरा, फेस रिकॉग्निशन कम रोशनी में काम नहीं करता है, या कम प्रकाश व्यवस्था वाले स्थानों पर काम नहीं करता। तीसरा, जब यह आपके चेहरे को पहचानता है, यह तुरन्त अनलॉक नहीं करता है, एक सेकंड या उससे अधिक की देरी से अनलॉक करता है। जबकि मैंने OnePlus 5T और LG V30 में भी इस फीचर का उपयोग किया, किंतु इनमें ऐसी समस्या नहीं आई। अंत में, मुझे फिंगरप्रिंट पर स्विच करना पड़ा, जो बिना किसी परेशानी के काम करता है।\nसैमसंग ने भी सुरक्षित फोल्डर शामिल किया है, जो Knox द्वारा संचालित है। असल में, आप संवेदनशील डाटा जैसे कि नोट्स, फोटो, वीडियो, संपर्क और फाइल को एक सुरक्षित फोल्डर में एड कर सकते हैं जिससे आप उसे दूसरों की नजरों से भी छिपा पाएंगे। आप इस सुरक्षित स्थान पर एप भी जोड़ सकते हैं, जो आपके app drawer में दिखाई नहीं देगा, लेकिन सिक्योर फोल्डर को फिंगरप्रिंट अनलॉक, पिन या पैटर्न के माध्यम से एक्सेस कर सकते हैं।\nसैमसंग पे: कैशलेस पेमेंट होगी आसान\nनोटबंदी के बाद, मैं ज्यादातर डिजिटल भुगतानों पर स्विच कर चुका हूं, जहां भी संभव हो मैं अपने उपयोगिता बिलों का भुगतान करने, या यूपीआई पर पैसे ट्रांसफर करने के लिए मोबाइल वॉलेट जैसे पेटीएम का उपयोग करता हूं। सैमसंग पे यूपीआई, पेटीएम और मोबिक्विक एकीकरण के साथ आता है, ताकि आपके अकाउंट एक एप के अंतर्गत आ सकें। यह हाल ही में यूटिलिटी बिल भुगतान सेवाओं के साथ अपडेट किया गया था, जिससे आप अपने ब्रॉडबैंड, बिजली और गैस के बिलों का भुगतान कर सकते हैं।\nGalaxy A8+ पर MST टेक्नोलॉजी को देखना अच्छा है और यह बहुत उपयोगी है। मैंने वहां अपना क्रेडिट और डेबिट कार्ड एड किया है और यहां तक कि मेरे पास वॉलेट भी नहीं है, तो भी मैं अपने कार्ड को स्वाइप किए बिना फोन का इस्तेमाल कर टैप करके भुगतान कर सकता हूं। मैं इसका उपयोग करता हूं, और उसने मेरी जिंदगी सरल बना दी है- मेरा फोन मेरा वॉलेट है।\nकैमरा: दो फ्रंट और एक बैक\nGalaxy A8+ स्मार्टफोन aperture f/1.7 के 16-मेगापिक्सल रियर कैमरा के साथ आता है। कैमरा एप बिल्कुल ऐसा है जैसा हमने फ्लैगशिप S-series और Note-series पर देखा है, और AR stickers के साथ एकीकृत किया गया है जो आपको अपनी तस्वीरों में कुछ फन एड करने में मदद करता है।\nरियर कैमरा डेलाइट में कुछ अच्छे फोटो कैप्चर करने में सक्षम है और यहां तक कि कम रोशनी में भी। क्वालिटी सैमसंग के फ्लैगशिप फोन जैसी नहीं है, लेकिन यह casual फोटोग्राफी के लिए काफी अच्छा है। मैं कम-रोशनी वाले शॉट्स से प्रभावित था, खासकर रंगों और विवरणों के साथ, जो इसे कैप्चर करने के लिए प्रबंधित करता है। नीचे कुछ सैंपल शॉट हैं:\nजहां OnePlus और Honor के बैक पैनल में डुअल कैमरा दिया गया है, वहीं सैमसंग ने इस स्मार्टफोन में डुअल फ्रंट कैमरे का उपयोग किया है। इसमें एक 16-मेगापिक्सल फोटो और वीडियो कैप्चर करने के लिए प्राइमरी सेंसर है, दूसरा एक depth सेंसर है जो DSLR जैसी bokeh इफेक्ट को आपके सेल्फी में जोड़ता है। यहां मुझे तीन कारणों से थोड़ी निराशा हुई।\nपहला, कैमरे में ऑटो फोकस का अभाव है, और केवल फेशियल ट्रेकिंग फीचर दिया गया है। इस वजह से, कुछ फोटो धुंधले हो गए, खासकर जब फ्रेम में कुछ लोगों होते हैं। लेकिन फ्रेम में एक व्यक्ति के साथ, यह बेहतर काम करता है। दूसरा, सेल्फी में richness in details गायब है, विशेषकर जब उन्हें घर के अंदर क्लिक किया जाता है। आउटडोर में बिल्कुल में कोई समस्या नहीं थी।\nतीसरा, कैमरा एप ‘लाइव फोकस’ मोड से धीमा हो जाता है। ब्लर-फ्री फोटो को कैप्चर करने के लिए आपको स्थिर हाथ की आवश्यकता होगी, और यह वह जगह है जहां ऑटो फोकस बेहतर हो सकता था। दोबारा, मुझे घर के अंदर औसत परिणाम मिले, लेकिन लाइव फोकस मोड में आउटडोर फोटो क्लिक किए गए। बैकग्राउंड में दिखने वाला कलर विवरण के साथ बहुत अच्छा था। नीचे कुछ सैंपल हैं।\nमोड कम-रोशनी में अच्छी तरह से काम नहीं करता है, और मोड के बिना कैप्चर किए गए सेल्फी में आप smudging के कुछ लक्षण आप करीब से देखते हैं। लेकिन स्क्रीन फ्लैश चालू करने से मंद प्रकाश की स्थिति में बेहतर सेल्फी कैप्चर करने में कुछ मदद मिलती है। नीचे कुछ सैंपल हैं।\nArtificial Intelligence: Hi Bixby, तुम मुझसे कोई बात क्यों नहीं करते?\nसैमसंग के AI-आधारित intelligent assistant, Bixby भी Galaxy A8+ का हिस्सा हैं, लेकिन किसी कारण से, दक्षिण कोरियाई कंपनी ने watered-down संस्करण की पेशकश की है। समर्पित Bixby-बटन अनुपलब्ध है, और ऐसा भी है कि इसमें वॉयस कार्यक्षमता है जिसका मतलब है, आप ‘Hi Bixby’ कहकर असिस्टेंट को invoke नहीं कर सकते हैं।\nहालांकि, होम स्क्रीन पर बाएं से दाएं स्वाइप करने पर कार्ड इंटरफेस अभी भी मौजूद है। यहां, आपके रिमाइंडर, कैलेंडर, मौसम अपडेट और समर्थित एप्लिकेशन विजेट जैसे कि उबर, गूगल प्ले म्यूजिक और सैमसंग के वार्तालाप एप का कंटेंट है।\nसैमसंग ने कैमरा एप में Bixby Vision भी जोड़ लिया है, जिससे आप कैमरे को एक ऑब्जेक्ट या जगह पर इंगित कर सकते हैं ताकि बेहतर परिणाम मिल सके। आप क्यूआर कोड को स्कैन करने के लिए Bixby Vision का इस्तेमाल भी कर सकते हैं और असिस्टेंट द्वारा समर्थित किसी भी भाषा में अनुवाद करने के लिए टेक्स्ट पर बात कर सकते हैं।\nOppo F5 Sidharth Limited Edition स्मार्टफोन भारत में 8 फरवरी को होगा उपलब्ध\nअफसोस की बात है, Galaxy A8+ एंड्राइड के 7.1.1 नौगट के साथ सैमसंग के कस्टम यूआई पर आधारित है जबकि नवीनतम एंड्राइड 8.0 Oreo बाजार में उपलब्ध है। इंटरफेस अन्य सैमसंग फोन के समान है, और होम के बारे में लिखने के लिए कुछ भी नया नहीं है। bloatware की बात करें तो, आपको माइक्रोसॉफ्ट के प्रीइंस्टॉल एप्स मिलेंगे, जिसमें Word, Excel, PowerPoint, OneDrive और LinkedIn शामिल हैं, और आप इन एप्स को अनइंस्टॉल नहीं कर सकते। यहां जीमेल, क्रोम, मैप्स, ड्राइव जैसे गूगल एप्स भी हैं, जो सिस्टम का एक हिस्सा हैं इनमें डुओ, यूट्यूब, प्ले मूवीज और फोटो शामिल हैं जो अनइंस्टॉल किए जा सकते हैं।\nइस स्मार्टफोन में सैमसंग का Exynos 7885 ऑक्टाकोर चिपसेट है जो 14nm प्रोसेसिंग पर बनाया गया है और इसमें दो Cortex-A73 कोर 2.2गीगाहर्ट्ज पर हैं, और छह Cortex-A53 कोर 1.6गीगाहर्ट्ज पर हैं। इसमें 6जीबी रैम और 64जीबी स्टोरेज है। चिपसेट और रैम का संयोजन प्रतिदिन उपयोग में बेहतर परफॉर्मेंस सुनिश्चित करता है। मैंने स्मार्टफोन का उपयोग एक हफ्ते के लिए किया, और इसमें स्लैक, व्हाट्सएप, फेसबुक और इंस्टाग्राम जैसे कुछ एप का उपयोग किया और जब इसमें Asphalt 8: Airborne या Airport Madness 3D और Subway Surfers जैसे गेम खेले तो Galaxy A8+ आसानी से इन्हें संभाल सकता है।\nयह स्मार्टफोन 3,500एमएएच बैटरी के साथ आता है जिसमें फास्ट चार्जिंग सपोर्ट दिया गया है। मैंने इसमें लगभग 30 मिनट के लिए फोन कॉल, लगभग 15-20 मिनट के लिए गेमिंग, सोशल नेटवर्किंग, ईमेल की जांच, दिन के दौरान स्लैक और व्हाट्सएप का इस्तेमाल किया। इस सब के साथ, बैटरी आसानी से एक दिन तक चली, 20 प्रतिशत से अधिक बची, जो बहुत अच्छा है। खाली बैटरी को पूरी तरह से चार्ज करने में एक घंटे और 45 मिनट लगते हैं, और यह बुरा नहीं है।\nसैमसंग Galaxy A8+ (2018) में एक प्रभावशाली डिजाइन और कुछ फीचर्स हैं जो आप सैमसंग के फ्लैगशिप स्मार्टफोन पर पा सकते हैं। आपको edge-to-edge वाला प्रदर्शन, एक अच्छा रियर कैमरा और डिसेंट फ्रंट कैमरा और शानदार बैटरी लाइफ मिलती है। पानी और धूल के प्रतिरोध के लिए IP68 सर्टिफिकेशन और MST तकनीक के साथ सैमसंग पेंशन बहुत अच्छा है, जो कि प्रतिद्वंद्वी स्मार्टफोन के पास नहीं है। इसके अलावा, समग्र प्रदर्शन अच्छा है, और इसके बारे में शिकायत करने के लिए कुछ भी नहीं है।\nहालांकि, बेहतर है कि सैमसंग ने बैक में एक डुअल कैमरे की स्थापना की। Bixby मौजूद है, लेकिन वॉयस कार्यक्षमता अनुपलब्ध है, जो थोड़ी निराश करती है। फ्रंट में डुअल कैमरा अच्छा है और अच्छे परिणाम प्रदान करता है। इसके अलावा, सैमसंग ने स्मार्टफोन पर फेशियल रिकॉग्निशन तकनीक का शुभारंभ किया है, लेकिन यह अपेक्षा के अनुरूप काम नहीं करता है।\nयदि आप इन छोटी समस्याओं से दूर कर सकते हैं, और अधिक खर्च किए बिना प्रीमियम स्मार्टफोन चाहते हैं, तो Galaxy A8+ (2018) एक अच्छा विकल्प हो सकता है। यह विशेष रूप से अमेजन इंडिया के माध्यम से उपलब्ध है। वहीं आप विकल्प के तौर पर OnePlus 5T को देख सकते हैं जो मूल्य सीमा में एक बहुत अच्छा डिवाइस है। इसके अलावा AI chops के साथ Honor View10 बुरा विकल्प नहीं है और अगर आप लाइन हार्डवेयर के ऊपर दिखने में एक स्मार्ट डिवाइ चाहते हैं, तो Mi MIX2भी एक अच्छा विकल्प हो सकता है।\nहिंदी में अनुवाद: Renu Yadav\nPublished Date: February 2, 2018 5:00 PM IST


बाघ की एक वायरल तस्वीर लोगोंं के उड़ा रही होश, ऐसा क्या दिखा कि हो रहा है अचंभा-viral photo ofatiger eating grass goes viral on social media people says it may be the impact of sawan - India TV Hindi News\nसोशल मीडिया पर शेर के शिकार के हैरान कर देने वाले कई वीडियो वायरल होते रहते हैं। लेकिन, इन दिनों एक ऐसी तस्वीर चर्चा का विषय बनी हुई है जिसे देखकर आप भी ये सोचने पर मजबूर हो जाएंगे कि क्या ऐसा मुमकिन है?\nPublished on: August 19, 2021 17:48 IST\nImage Source : TWITTER/@PARVEENKASWAN घास खाते हुए शेर\nबाघ का नाम आते ही उसकी शिकार करती तस्वीरें जेहन में आती है। बाघ मतलब शिकारी जीव जो दूसरे जानवरों को मारकर खाता है। जंगल के सभी जानवर उससे दूर रहने में ही अपनी भलाई समझते हैं। ये बात तो सभी जानते हैं कि बाघ मांसाहारी जानवर होता है। लेकिन, क्या आपने कभी किसी बाघ को घास खाते हुए देखा है? सोशल मीडिया पर एक बाघ की तस्वीर तेजी से वायरल हो रही है, जिसमे वो घास खाते हुए दिखाई दे रहा है।\nइस फोटो को आईएफएस ऑफिसर प्रवीण कासवान ने अपने ट्विटर अकाउंट से शेयर किया है। तस्वीर को शेयर करते हुए कासवान ने कैप्शन में लिखा-'बाघ कभी भी घास नहीं खाता, सिवाए, जब उसके पेट में कोई दिक्कत होती है।' वायरल हो रही इस फोटो में देखा जा सकता है कि बाघ घास खा रहा है। प्रवीण ने इसी तस्वीर को लेकर एक और ट्वीट किया। जिसके कैप्शन में उन्होंने लिखा-'हर तरह की कैट्स, छोटी और बिग कैट्स कई बार घास खाते हैं, जिससे कि उनका पाचन तंत्र ठीक रहता है'।\nइस फोटो पर लोग अपनी राय दे रहे हैं। जिसके पास जो जानकारी है उसे साझा कर रहा है। एक यूजर ने बताया कि हां ऐसा में होता है। यही वजह है कि हस्की नस्ल का कुत्ता भी घास खाता है। वहीं दूसरे ने लिखा कि जब कुछ मांसाहरी जानवरों के पेट में गड़बड़ होती है तो वो घास ही खाते हैं, जिससे कि उनका पेट सही रहता है। जबकि एक अन्य यूजर ने मजाकिया लहजे में लिखा कि सावन में बाघ ने भी मांस से परहेज कर लिया। ज्यादातर लोगों का यही कहना था कि असल में उन्हें ये मालूम ही नहीं था कि बाघ भी घास खाता है।\nबता दें कि आईएफएस प्रवीण कासवान आए दिनों सोशल मीडिया के जरिए जंगल की दुनिया की बेहतरीन जानकारियां और अलग-अलग जानवरों की तस्वीरें साझा करते रहते हैं, जिन्हें देखकर लोग हैरान हो जाते हैं। कुछ लोगों को उनकी शेयर की गई जानकारी काफी पसंद आती है। यही वजह है कि उनके शेयर किए गए ज्यादातर पोस्ट और खूब जमकर वायरल होते हैं।\nViral:अफगानी लड़की का दिल दहला देने वाला वीडियो वायरल, कहा धीरे-धीरे खत्म हो जाएंगे हम\nViral : फर्राटेदार इंग्लिश बोलती है ये कूड़ा बीनने वाली महिला, Video देख लोगों की बोलती हुई बंद


पत्नी की मौत के बाद पति के खुले राज, जानिए आप क्या है बात | News Track Live, NewsTrack Hindi 1\nआज इस बात से कोई भी अनजान नहीं है कि देशभर में हर रोज जुर्म के केस बढ़ते ही जा रहे है, जिसके बाद से लोगों में डर का माहौल पनपने लगा है. वहीं इस पनपते हुए जुर्म के किस्सों के बीच एक और एएस ही हैरान कर देने वाला मामला सामने आया है. जी हां यह मामला जुन्नारदेव का है जंहा कोक भट्टे के पास सड़क दुर्घटना में ब्लॉक कोऑर्डिनेटर संजय बामने की पत्नी की बुरी तरह से मौत हो गई. पुलिस से मिली जानकारी के अनुसार सावन माह के पहले सावन सोमवार होने पर नगर के वार्ड नं 03 निवासी संजय बामने अपनी पत्नी को बाईक पर बैठकर लोधेश्वर मंदिर घोड़ा वाडी दर्शन करने के लिए निकला था. जंहा करीब 4:00 बजे के आसपास कोक भट्टे के पास पुल के ऊपर गुजरते समय पीछे से अज्ञात दोपहिया चालक ने टक्कर मारी जिससे उनकी पत्नी अनियंत्रित होकर गिर गई सर पर चोट आने के कारण उनकी मौत हो गई।


लालू और नीतीश का अलग होना क्या स्क्रिपटेड था ? – द सभा\nलालू और नीतीश का अलग होना क्या स्क्रिपटेड था ?\nहम उस बिहार की चर्चा कर रहे है जहां से भाजपा नेता लालकृष्ण आडवाणी की रथ यात्रा थमी थी। वही लालू जिन्होने आडवाणी को गिरफ्तार कर रथ यात्रा को थाम लिया था । अगर यह नहीं होता आज के समय की भारत की कहानी कुछ और कहती । लालू की पार्टी राजद 27 साल से अपना असर भारतीय राजनीति मे दिखा रही है।लालू-नीतीश के रिश्ते की कहानी किसी फिल्म स्क्रिप्ट से कम नहीं है। 1970 के दशक में लालू और नीतीश पहली बार जयप्रकाश नारायण के सोशलिस्ट आंदोलन के दौरान साथ आए। सरकार किसी की भी हो राजद के मंत्री बनना लगभग तय ही रहता था।\nबीते 27 मे से 22 साल राजद सत्ता के साथ रही वही5साल विपक्ष की भूमिका में । यह भारतीय राजनीति के लिए भी एक सोचनीय प्रश्न है कि लालू जैसे राजनेता और बिहार मुख्यमंत्री नीतीश कुमार के बीच ऐसा क्या हो गया कि एक दोनों एक दूसरे से अलग उसी भाजपा के लिए हो गए जिसके विरुद्ध उन्होने एक होकर बिहार में चुनाव लड़ा था।\nमुख्यमंत्री का इस्तीफा,प्रधानमंत्री का ट्वीट और अगले ही दिन फिर से मुख्यमंत्री पद की शपथ लेना क्या किसी फिल्मी ड्रामा से कम था । किसी फिल्म के बनने में वक्त तो लगता है । कितनी सारी यूनिटें मिल कर एक फिल्म को अंजाम तक पहुचाती है । नीतीश की बीते फरवरी में किसी कार्यक्रम में कमल के फूल पर रंग भरते हुए फोटो सोशल मीडिया पर वायरल हो रही है । यह रंग उन्होने अब जीवन में भी उतार लिया है । और कमल के साथ हो चुके है। उसके समर्थन से ही फिर से मुख्यमंत्री की शपथ ले चुके है।\nएक और वाकये को थोड़ा याद करें तो समझ पाएंगे कि राजनीति में दोगलापन कोई नया नहीं है। दिल्ली में केजरीवाल ने बहुमत न होने के कारण पहली बार इस्तीफा दिया तो यही भाजपा केजरीवाल पर जनता के जनाधार का सम्मान न करने कि दलील पेश कर रही थी। लेकिन बिहार की जनता ने भाजपा के विरोध में दोनों राजद और जनता दल यूनाइटेड को जिता दिया उसके बाद नीतीश के इस्तीफे को जनता के जनाधार के सम्मान न करने की बात से पीछे होते दिख रही है। बल्कि उसे नए नाम से जोड़ कर भी प्रधानमंत्री ट्वीट करते है। ‘भ्रस्ताचार के खिलाफ लड़ाई में नीतीश ने साथ दिया’ ।\nसत्ता की गोद में बैठ कर खबरे परोसने वाली मीडिया4दिन पहले तह बिहार में जंगल राज होने की बात करती दिख रही थी। बीजेपी के साथ आते ही बिहार राम राज्य में तब्दील हो गया । कोई भी अशुभ घटना बिहार से नहीं आ रही है। आप एक बार सोच कर देखिये कि अगर पूरे देश में भाजपा सरकार आ जाएँ तो इस गोदी मीडिया के लिए कोई चटकारी खबर ही नहीं मिल पाएगी। क्योकि हर तरफ रामराज्य होगा। नीतीश कुमार का भाजपा से मिलना उनके हिसाब से राजनीतिक लाभ प्राप्त होने जैसा भले ही हो । लेकिन नदिया जब समंदर से मिलती है तो अपना अस्तित्व खो देती है। जदयु के साथ भी कुछ ऐसा ही भविष्य में हो सकता है। वहीं लालू और उनके परिवार के लिए भी एक मौका है कि वो फिर से जनता से जुड़ पाएंगे । क्योकि उन दोनों का सामाजिक योगदान अभी शून्य है। उनके बिहार की जनता के लिए विपक्ष में रहकर कुछ करना होगा। उनके लिए लड़ना होगा। इतिहास में जाएँ तो भाजपा ने विपक्ष में रहते हुए वो वो काम किए है जो सरकार में रहते हुए शायद ही कर पाएँ। मंहगाई के खिलाफ स्मृति ईरानी और हेमा मालिनी का सब्जियों कि माला पहन कर विरोध करते हुए तस्वीर तो हम सभी ने देखी होगी। यह उसी का उदाहरण है।\nनितीश और लालू की इस स्क्रिपटेड स्टोरी की वजह सीधे तौर भाजपा न हो लेकिन इसके तार कही न कहीं भाजपा से जुड़े हुए मालूम देते है। हालांकि नितीश और लालू के बीच मनमुटाव पहली बार नहीं है । 1994 में कथित तौर पर नौकरियों में एक जाति को प्राथमिकता देने और ट्रांसफर-पोस्टिंग में भ्रष्टाचार की वजह से नितीश ने लालू से पल्ला झाड लिया । 2003 में एक बार फिर नितीश बीजेपी से हाथ 2005 के विधानसभा चुनाव लालू से सत्ता छीनी थी। प्रधानमंत्री पद की उम्मीदवारी नरेन्द्रमोदी को मिलने के बाद एक बार फिर नितीश बीजेपी से बाहर आकर लालू के साथ मिल गए । लेकिन कुछ ही समय के बाद से फिर से उनका बीजेपी प्रेम वापस लौट आया । जिसका नतीजा हम सभी के सामने है।\nनितीश कितने दिन भाजपा में रहेंगे यह कहना तो मुश्किल है लेकिन यह जरूर कहा जा सकता है कि नितीश के पास दलबदल का लंबा अनुभव है ।


पाकिस्तान पर मिसाइल गिरने के विवाद के बीच भारतीय वायुसेना के लिए एक शानदार खबर आई है. भारतीय वायुसेना के लिए ब्रह्मोस क्रूज मिसाइल (BrahMos Cruise Missile) का अपग्रेडेड एयर लॉन्च वर्जन तैयार किया है. इसकी रेंज 800 किलोमीटर होगी. यानी हमारे फाइटर जेट हवा में रहते हुए दुश्मन के ठिकानों को इतनी दूर से ही ध्वस्त कर सकते हैं.\nपहले इसकी रेंज 300 किमी थी, जिसे बढ़ाकर 500 किमी कर दिया गया था. लेकिन अब ये इससे भी ज्यादा दूरी तक मार कर सकेगी. इन मिसाइलों को सुखोई 30एमकेआई (Su-30MKI) लड़ाकू विमानों पर फिट किया गया है. समाचार एजेंसी ने सूत्रों के हवाले से बताया कि ब्रह्मोस सुपरसोनिक क्रूज मिसाइल की रेंज को हाल में बढ़ाकर 500 किमी करने में कामयाबी मिली थी. ऐसा सिर्फ सॉफ्टवेयर को अपग्रेड करने से संभव हो गया है. मिसाइल में कोई तब्दीली नहीं करनी पड़ी है. अब इस मिसाइल की क्षमता को 800 किमी तक करने में कामयाबी मिली है. लड़ाकू विमानों के जरिए बेहद ऊंचाई से भी इसे दूर तक छोड़ा जा सकता है.\nभारतीय वायुसेना ने अपने 40 सुखोई विमानों पर ब्रह्मोस क्रूज़ मिसाइलें तैनात की हैं. ये मिसाइलें ज्यादा घातक और ज्यादा दूर तक दुश्मन को चोट पहुंचा सकती हैं. सुखोई विमानों को पहले तमिलनाडु के तंजावुर एयरबेस पर रखा जाता था, लेकिन चीन से साथ लद्दाख में टकराव के बाद इन्हें उत्तरी सीमा पर तैनात कर दिया गया है.\nपिछले साल 8 दिसंबर 2021 वायुसेना के लड़ाकू विमान सुखोई-30 एमके-1 में ब्रह्मोस सुपरसोनिक क्रूज मिसाइल के एयर वर्जन का सफल परीक्षण किया गया. मिसाइल ने तय मानकों को पूरा करते हुए दुश्मन के ठिकाने को ध्वस्त कर दिया. सुखोई-30 एमके-1 (Sukhoi-30 MK-1) फाइटर जेट में लगाए गए ब्रह्मोस सुपरसोनिक क्रूज मिसाइल (BrahMos Supersonic Cruise Missile) को पूरी तरह से देश में ही विकसित किया गया है. इसमें रैमजेट इंजन (Ramjet Engine) तकनीक का उपयोग किया गया है. ताकि इसकी गति और सटीकता और ज्यादा घातक हो जाए. इससे पहले ब्रह्मोस मिसाइल के एयर वर्जन का सफल परीक्षण जुलाई 2021 में किया गया था. ब्रह्मोस मिसाइल हवा में ही मार्ग बदलने में सक्षम है. चलते-फिरते टारगेट को भी ध्वस्त कर सकता है. यह 10 मीटर की ऊंचाई पर उड़ान भरने में सक्षम हैं, यानी दुश्मन के राडार को धोखा देना इसे बखूबी आता है. सिर्फ राडार ही नहीं यह किसी भी अन्य मिसाइल पहचान प्रणाली को धोखा देने में सक्षम है. इसको मार गिराना लगभगल अंसभव है.\nब्रह्मोस मिसाइल अमेरिका के टॉमहॉक मिसाइल की तुलना में दोगुनी अधिक तेजी से वार करती है. इसकी प्रहार क्षमता टॉमहॉक मिसाइल से कई गुना ज्यादा है. यह मिसाइल 1200 यूनिट की ऊर्जा पैदा करती है, जो किसी भी बड़े टारगेट को मिट्टी में मिला सकता है. हाल ही में एक ब्रह्मोस सुपरसोनिक क्रूज़ मिसाइल हरियाणा के सिरसा से उड़कर पाकिस्तान (pakistan) में 129 किमी अंदर मियां चन्नू में जाकर गिरी थी. सिरसा और मिया चन्नू के बीच की दूरी 277 किमी है. पाकिस्तान ने इस पर कड़ी आपत्ति जताई है. हालांकि माना है कि ये मिसाइल हथियारों से लैस नहीं थी. भारत ने घटना पर खेद जताते हुए मामले की उच्चस्तरीय जांच बिठा दी है.\nIndia increases the range of Brahmos supersonic cruise missile\nTata, Maruti और Hyundai के इन कारों पर मिल रहा बंपर डिस्काउंट


केंद्र ने बेअंत सिंह के हत्यारे रजोआना की फांसी को उम्रकैद में बदला, कांग्रेस भड़की - Punjab chief minister beant singh killer balwant singh rajoana death sentence commuted life imprisonment congress bjp - AajTak\nकेंद्र ने बेअंत सिंह के हत्यारे रजोआना की फांसी को उम्रकैद में बदला, कांग्रेस भड़की\nजुलाई 2007 में बेअंत सिंह हत्या मामले में एक विशेष अदालत ने रजोआना को मौत की सजा सुनाई थी. रजोआना को 31 मार्च 2012 को फांसी की सजा दी जानी थी, लेकिन 28 मार्च 2012 को यूपीए सरकार ने फांसी की सजा पर रोक लगा दी थी. तब शिरोमणि गुरुद्वारा प्रबंधक कमेटी ने फांसी की सजा के खिलाफ राष्ट्रपति के पास दया याचिका दाखिल की थी.\nबेअंत सिंह का हत्यारा बलवंत सिंह रजोआना (फाइल फोटो)\nनई दिल्ली, 30 सितंबर 2019, अपडेटेड 13:40 IST\nबेअंत सिंह के हत्यारे की फांसी की सजा उम्र कैद में तब्दील\nपंजाब के पूर्व सीएम रहे हैं बेअंत सिंह\nजुलाई 2007 में बलवंत सिंह को हुई थी फांसी की सजा\nपंजाब की सियासत पर असर डालने वाले एक बेहद अहम घटनाक्रम में गृह मंत्रालय ने पूर्व मुख्यमंत्री बेअंत सिंह की हत्या के मामले में दोषी करार दिए गए बलवंत सिंह रजोआना की फांसी की सजा को उम्रकैद में तब्दील कर दी है. समाचार एजेंसी पीटीआई के मुताबिक गृह मंत्रालय के अधिकारियों ने रविवार को ये जानकारी दी.\nकांग्रेस के नेता और पंजाब से आतंकवाद का समूल विनाश करने का गौरव हासिल करने वाले बेअंत सिंह की 31 अगस्त 1995 को हत्या कर दी गई थी.\nगृह मंत्रालय के इस फैसले पर कांग्रेस उबल पड़ी है. कांग्रेस नेता रणदीप सुरजेवाला ने कहा है कि आज भाजपा की झूठी देशभक्ति का पर्दाफाश हो गया है. उन्होंने कहा कि बीजेपी अब सरकार बेअंत सिंह के कातिलों के साथ है.\nगृह मंत्रालय के फैसले की जानकारी देते हुए एक अधिकारी ने कहा, "बलवंत सिंह रजोआना की मौत की सजा को कम कर उम्रकैद में तब्दील कर दिया गया है. इस बारे में औपचारिक नोटिफिकेशन जारी की प्रक्रिया चल रही है." शनिवार को गृह मंत्रालय के एक प्रवक्ता ने कहा कि आठ सिख कैदी जो कि देश की अलग-अलग जेलों में बंद हैं, इन पर पंजाब में उग्रवाद के दौरान अलग-अलग अपराध अंजाम देने का दोष है. ये सारे कैदी गुरु नानक देव जी की 550वीं वर्षगांठ पर रिहा किए जाएंगे."\nगृह मंत्रालय के प्रवक्ता ने कहा कि एक सिख कैदी की मौत की सजा को उम्र कैद में बदलने का फैसला लिया गया है. रविवार को पता चला कि ये कैदी बलवंत सिंह रजोआना है. बता दें कि नवंबर में गुरु नानक देव की 550वीं जयंती मनाई जाएगी. गृह मंत्रालय के मुताबिक केंद्र सरकार ने सिख संगठनों के लंबे समय से चल रही मांग को देखते हुए कैदियों को रिहा करने का फैसला लिया है.\nइन आठ कैदियों की होगी रिहाई\nगृह मंत्रालय ने जिन आठ कैदियों को रिहा करने का फैसला किया है उनके नाम हैं. लाल सिंह, दिलबाग सिंह, हरदीप सिंह, बज सिंह, नंद सिंह, गुरुदीप सिंह खेरा, वारेम सिंह और सुधीर सिंह.\n31 अगस्त को हुए थे बम धमाके\n31 अगस्त 1995 को पंजाब के पूर्व सीएम बेअंत सिंह चंडीगढ़ में सचिवालय के सामने हुए धमाके में मारे गए थे. इस हमले में 16 और लोगों की जान गई थी. इस हमले को अंजाम देने के लिए पंजाब पुलिस का स्टाफ दिलावर सिंह आत्मघाती हमलावर बन गया था. आतंकियों ने बब्बर खालसा के आतंकी को दूसरे आत्मघाती हमलावर के रूप में तैयार किया था, ताकि अगर पहला आत्मघाती हमला फेल हो जाए तो ये शख्स इस हमले को अंजाम दे सके.\n2007 में मिली थी मौत की सजा\nजुलाई 2007 में बेअंत सिंह हत्या मामले में एक विशेष अदालत ने रजोआना को मौत की सजा सुनाई थी. राजौना को 31 मार्च 2012 को फांसी की सजा दी जानी थी. लेकिन 28 मार्च 2012 को यूपीए सरकार ने फांसी की सजा पर रोक लगा दी थी. तब शिरोमणि गुरुद्वारा प्रबंधक कमेटी ने फांसी की सजा के खिलाफ राष्ट्रपति के पास दया याचिका दाखिल की थी. उस वक्त पंजाब में अकाली दल की सरकार थी. अकाली दल ने भी राजोआना की फांसी की सजा का विरोध किया था. तत्कालीन राष्ट्रपति ने इस दया याचिका को गृह मंत्रालय को भेज दिया था.\nअकाली दल के नेता मनजिंदर सिरसा ने केंद्र सरकार के इस फैसले का स्वागत किया है. लेकिन कांग्रेस ने सरकार पर सवाल खड़े किए हैं. कांग्रेस नेता रणदीप सिंह सुरजेवाला ने कहा कि उग्रवाद से लड़ाई में ये देश के लिए सबसे दुखद दिन है. उन्होंने कहा कि बीजेपी की झूठी देशभक्ति का पर्दाफाश हो गया है. अब सरकार सरदार बेअंत सिंह के कातिलों के साथ है. सरकार का नया नारा है, उग्रवादियों का साथ, उग्रवादियों का विकास.